Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ensimmäisen Mooseksen kirjan luvussa 3 -
puhutaan Eedenin paratiisista. Eeden tarkoittaa kaunistusta.
Se oli upea, ihmiselle valmistettu puutarha.
Jumala käyskenteli siellä ja keskusteli Aadamin ja Eevan kanssa.
Hesekiel ei kuitenkaan puhu Eedenin vaan Jumalan puutarhasta.
Jumalan puutarha on oleva Eedeniä parempi.
Eedenissä Jumala tuli ja meni, -
mutta uudessa Jerusalemissa, Jumalan puutarhassa, -
hän on kansansa luona ikuisesti.
Alamme nyt tutkia Ilmestyskirjan viimeistä lukua, lukua 22.
Johannes osoittaa siellä Pyhässä Hengessä -
yhteyden Eedenin puutarhan ja uuden Jerusalemin välillä.
Avataan nyt Ilm. 22:1.
Siinä kerrotaan edelleen enkelistä, -
joka antaa Johannekselle viisautta ja näyttää hänelle asioita.
"Ja hän näytti minulle elämän veden virran, -
joka kirkkaana kuin kristalli juoksi Jumalan ja Karitsan valtaistuimesta."
Siinä mainitaan Johanneksen lempisana valtaistuin.
Elämän veden virta sammuttaa ihmisen janon ja antaa elämän.
Se virtaa Jumalan valtaistuimelta, hänen hallitusvallastaan.
Jos haluat tyhjyytesi täyttyvän -
ylitsevuotavasti ikuisella elämällä, -
pitää ymmärtää, että elämä on lähtöisin Jumalan valtaistuimelta.
Vasta sitten kun olen Jumalalle alamainen, -
saan vastaanottaa hänen siunauksensa.
Jos olet kapinallinen uskova, -
murehdutat Pyhää Henkeä etkä ole Jumalalle alamainen, -
olet kyllä Jumalan valtakunnassa mutta koet elämän turhauttavana.
Et löydä tyytyväisyyttä etkä iloa.
Ne löytää vain ihminen, joka on Jumalalle alamainen -
ja hänelle antautunut.
Siksi tässä sanotaan, että kristallinkirkas elämän vesi -
juoksee Jumalan ja Karitsan valtaistuimelta.
Näemme Ilm. 22:sta myös sen, -
miten Jumala ja Karitsa tulevat yhteen.
Heidän välilläänhän vallitsee täydellinen ykseys.
Isä on kuitenkin eri persoona kuin Poika.
Jumala on kolmiyhteinen: Isä, Poika ja Pyhä Henki.
Tässä kohdassa ilmaistaan Isän ja Pojan yhteinen suunnitelma, -
jolle Jeshua oli täysin alamainen synnyttyään ihmiseksi.
Lähdettyään taivaan valtaistuimelta ja saavuttuaan maan päälle -
hän eli meille esimerkkinä.
Jumalan Poika eli Ihmisen Poika -
näyttää meille täydellistä esimerkkiä alamaisuudesta.
Jae 2: -
"Keskellä sen katua ja virran molemmilla puolilla -
oli elämän puu..."
Uudesta Jerusalemista puuttuu temppeli.
Mutta siellä viitataan useaan kertaan Eedenin puutarhaan.
Eedenissä oli neljä virtaa, uudessa Jerusalemissa vain yksi.
Eedenin puutarhassa oli kaksi tärkeää puuta, -
elämän puu sekä hyvän ja pahan tiedon puu.
Jälkimmäistä ei löydy uudesta Jerusalemista.
Siellä on vain elämän puu, -
joka kasvaa yliluonnollisesti virran molemmilla puolilla.
"Keskellä sen katua -
ja virran molemmilla puolilla oli elämän puu, -
joka kantoi kahdettoista hedelmät, antaen joka kuukausi hedelmänsä..."
Luvusta 12 tulee mieleen Israel.
Jumalan valtakunnassa Israel tuottaa hedelmää.
Siksi myös Jumalan siunaukset kantavat hedelmää.
Asiassa on kaksi puolta.
"...virran molemmilla puolilla oli elämän puu, -
joka kantoi kahdettoista hedelmät, antaen joka kuukausi hedelmänsä, -
ja puun lehdet ovat kansojen tervehtymiseksi."
Tässä tulee esiin tärkeä teologinen totuus.
Raamattu puhuu ylöstempauksesta.
Meidät viedään pois tai temmataan ylös, -
kun Messias saapuu ja shofariin puhalletaan.
Kristuksessa kuolleet nousevat ensin -
ja sitten me elossa olevat uskovat.
Muutumme silmänräpäyksessä ja saamme uuden ruumiin.
Meistä tulee täydellisiä.
Ne, jotka tulevat uskoon ylöstempauksen jälkeen -
ja käyvät läpi viimeiset 3,5 vuotta, 42 kuukautta -
1260 päivää tai oikeastaan loppujen lopuksi1335 päivää, -
pääsevät myös Jumalan valtakuntaan.
Mutta myös tuhatvuotisessa valtakunnassa syntyy ihmisiä.
Sekä ylöstempauksen jälkeen uskoon tulleet -
että ne tuhatvuotisessa valtakunnassa syntyneet, -
jotka eivät seuranneet vihollista, pääsevät uuteen Jerusalemiin.
Heillä ei kuitenkaan ole kirkastettua ruumista, -
joka on vain ylöstempaukseen osallistuneilla.
Sanahan sanoo, -
että kansat käyttävät elämän puun lehtiä tervehtyäkseen.
Kyse on ikuisuudesta.
He käyttävät joka kuukausi puun lehtiä kokeakseen iankaikkisuutta.
Ylöstempausta ennen ja sen jälkeen uskoon tulleet eroavat toisistaan.
Haluan kertoa vielä yhdestä tärkeästä asiasta.
Kun Messias kulki eräänä aamuna Betaniasta Jerusalemiin, -
hän näki nälissään viikunapuun.
Hän odotti näkevänsä puussa viikunoita.
Messias tietää kaiken, mutta hänellä on odotuksia.
Hänen odotuksensa perustuvat Jumalan tahtoon, eivät ihmissyntiin.
Sanassa sanotaan, ettei ollut viikunoiden aika. Hän tiesi kyllä asian.
Mutta kun hän ei löytänyt puusta viikunoita, hän kirosi sen.
Puhuin kerran tuosta sananpaikasta lapsille.
Yksi pikkutyttö tuli surulliseksi siitä, -
että Jeshua kirosi puun, niin että se kuoli.
Tyttö ei ymmärtänyt, miksi näin kävi. Ehkä koet samoin.
Mutta Messiaan odotukset liittyvät Jumalan valtakuntaan.
Hän ei madalla odotuksiaan tämän maailman tasolle.
Hän kehottaa meitä olemaan täydellisiä, kuten taivaan Isä on.
Hän ei tyydy siihen, että sanomme tehneemme parhaamme.
Jumalan valtakunnassa ei ole erityistä aikaa, jolloin puut kantavat hedelmää.
Ikuisuudessa ne kantavat hedelmää koko ajan.
Sitä Jumala odottaa kansaltaan.
Elämän puu tuottaa hedelmää jatkuvasti, -
ja puun lehdet ovat kansojen tervehtymiseksi.
Jae 3: "Eikä mitään kirousta ole enää oleva."
Se johtuu siitä, ettei syntiäkään enää ole.
"Ja Jumalan ja Karitsan valtaistuin on siellä oleva..."
Kirousta ei enää ole, koska Jumalan valtaistuin on paikalla.
Se on laskeutunut taivaasta tähän uuteen todellisuuteen, -
uuteen Jerusalemiin.
Eli kun olemme Jumalalle alamaisia jo nyt, -
emme koe kirousta vaan siunausta ja hedelmällisyyttä.
Jakeen 3 loppu: -
"... ja hänen palvelijansa palvelevat häntä..." ja palvovat häntä.
Lunastus tarkoittaa sitä, -
että hän on meidän Jumalamme ja me hänen kansansa.
Saamme olla hänen lähellään.
Myös jakeessa 4 kuvataan läheisyyttä Jumalaan: -
"...ja näkevät hänen kasvonsa..."
Jumalan kasvoista tulee mieleen -
Herran siunaus: -
"Herra siunatkoon teitä ja varjelkoon teitä.
Herra valistakoon teille kasvonsa."
Herran siunaus tulee hänen kasvoistaan.
Matteuksessa sanotaan, -
että lasten enkelit näkevät aina Jumalan kasvot.
Enkeleillä on Jumalan siunaus mukanaan varjellessaan lapsia.
"...ja näkevät hänen kasvonsa, -
ja hänen nimensä on heidän otsissansa."
Nimi kertoo luonteesta.
Olemme puhuneet asiasta usein.
Otsa kuvaa ajattelua.
On siunattua ajatella Jumalan luonteen mukaisesti.
Meidät on kutsuttu elämään hänen luonteensa mukaisesti.
Jumalan luonne näkyy -
Messias Jeshuan elämästä ja opetuksista.
Hän ei koskaan rikkonut Tooran käskyjä.
Vanha testamentti sisältää yhä meitä varten ilmoitusta, -
vaikka meillä on Uusikin.
Jumalan käskyistä näkyy, -
miten hän eläisi, jos hän syntyisi ihmiseksi.
Siksi Jeshua täytti Tooran lain.
On siunattua ajatella Jumalan luonteen mukaisesti. Siksi sanotaan: -
"...ja hänen nimensä on oleva heidän otsissansa.
Eikä yötä ole enää oleva, -
eivätkä he tarvitse lampun valoa eikä auringon valoa, -
sillä Herra Jumala on valaiseva heitä, -
ja he hallitsevat aina ja iankaikkisesti."
Tämä raamatunkohta sisältää pelkästään hyviä uutisia.
Yön puuttuminen tarkoittaa sitä, ettei meidän tarvitse enää pelätä.
Ei ole enää mitään tuntematonta.
Paavali sanoo, että tulee aika, -
jolloin tunnemme itsemme sellaisina, kuin olemme.
Meillä on täydellinen tieto. Tunnemme Jumalan totuudet -
ja näemme asiat hänen näkökulmastaan.
Aurinkoa ja kuuta ei enää tarvita.
1. Mooseksen kirjan luvussa 1 -
Jumala loi auringon, kuun ja tähdet neljäntenä päivänä.
Mutta valon hän loi ensimmäisenä.
Olemme siis palanneet Jumalan alkuperäiseen täydellisyyteen, -
jossa hän valaisee kansansa omalla kirkkaudellaan.
Koska Jumala meitä valaisee, -
kykenemme hallitsemaan hänen kanssaan ikuisesti. Jae 6: -
"Ja hän sanoi minulle: 'Nämä sanat ovat vakaat ja todet..."
Olemme nyt Ilmestyskirjan lopussa.
Ilm. 22:6:sta alkaen tehdään yhteenvetoa -
kaikesta edellä sanotusta.
Kyse ei ole enää vain uudesta Jerusalemista.
"'Nämä sanat ovat vakaat ja todet, -
ja Herra, profeettain henkien Jumala..."
Seuraavissa jakeissa toistetaan sanoja profeetat tai profetia, -
koska profetian merkitystä halutaan korostaa.
Jos et tutki VT:n profeettoja, olet kapinassa Jumalaa vastaan.
Ihmisistä on vaikea ymmärtää Ilmestyskirjaa muun muassa siksi, -
koska he eivät tunne VT:n profeettakirjojen sisältöä.
Ei seurakunnissa eikä synagogissa -
juuri tutkita VT:n profeettojen kirjoituksia.
Saatamme kyllä pitää saarnan -
jonkun VT:n profeettakirjan jakeesta tai kertomuksesta.
Mutta tarkoitan profeettakirjojen tutkimista luku luvulta, jae jakeelta, -
jotta ymmärtäisimme niissä olevan Jumalan ilmoituksen.
Ei ole sattumaa, että Ilmestyskirjan lopussa sanotaan: -
"'Nämä sanat ovat vakaat ja todet, -
ja Herra, profeettain henkien Jumala, -
on lähettänyt enkelinsä näyttämään palvelijoilleen..."
Jos pidät itseäsi Jumalan palvelijana, -
käsität ilman epäilyksen häivää, -
että sinun on ymmärrettävä VT:n profeettojen ilmoitusta, -
koska he opettavat Jumalan valtakunnasta.
He kertovat Israelin hengellisestä tilasta -
ja siitä, miten Jumala kutsuu sitä luokseen.
Jumala tahtoo Israelin löytävän lunastuksen, -
jotta hänen valtakuntansa voi tulla. Profeettojen kirjoitukset ovat tärkeitä.
Jos et tutki niitä, kapinoit Jumalaa vastaan.
Et ymmärrä, mitä Jumalan palvelijana olo tarkoittaa.
Ilmestyskirja on kirjoitettu Jumalan palvelijoille.
"Herra, profeettain henkien Jumala, on lähettänyt enkelinsä -
näyttämään palvelijoilleen, mitä pian tapahtuman pitää."
Siinä käytetään sanaa "pian".
"Pian" ei tarkoita huomista, ensi viikkoa tai ensi kuuta.
Tämä kirja kirjoitettiin yli 1900 vuotta sitten, -
vähän ennen ensimmäisen vuosisadan loppua.
Sana "pian" ei ole kuitenkaan ongelma, -
koska sillä ei tarkoitetakaan tässä lähitulevaisuutta.
"Pian" tarkoittaa sitä, -
että kun Ilmestyskirjan tapahtumat alkavat toteutua, -
kun näemme synnytystuskien alkavan ja temppelin kohoavan uudelleen, -
silloin tiedämme kaiken tapahtuvan pian.
Jos alamme valmistautua vasta sitten, kun nämä asiat alkavat tapahtua, -
on liian myöhäistä. Tapahtumat yllättävät meidät.
Messias kehottaa meitä lopun ajoista kertovassa Matt. 24:ssä -
tarkkaamaan ja valvomaan.
Jos sinun täytyisi pitää konsertti, -
alkaisitko harjoitella vasta edellisenä iltana?
Jos sinun pitäisi pelata jalkapalloa mestaruuskisoissa, -
alkaisitko harjoitella vasta edellisiltana?
Ei, vaan haluaisit harjoitella mahdollisimman pitkään.
Olemmekin tutkineet Ilmestyskirjaa, jotta ymmärtäisimme, -
että nyt on aika valmistautua.
Aletaan siis tutkia pyhiä profeettakirjoja.
Ilm. 22:7: "Ja katso, minä tulen pian.
Autuas se, joka ottaa tämän kirjan ennustuksen sanoista vaarin!"
Tämä kirja on myös profetiaa.
"Ja minä, Johannes, olen se, joka tämän kuulin ja näin.
Ja kun olin sen kuullut ja nähnyt..."
Ensin hän kuuli ja näki, -
sitten vaihtoi sanajärjestystä: ensin näki ja sitten kuuli. (Tex. Rec.)
Hän tahtoo sanoa: "Näin nämä asiat hyvin selvästi.
Kuulin nämä asiat hyvin selvästi."
Näkeminen vahvistaa sitä, minkä on ensin kuullut.
Samoin kuuleminen vahvistaa sitä, mitä kokee nähneensä.
Kyseessä on sanontatapa, joka ilmaisee, -
että Johannes näki tämän näyn hyvin selvästi.
Näky koski Jumalan valtakuntaa.
Sille on luonteenomaista Jumalan palvominen.
Nähdessään ilmestystä Johannes sanoo: -
"...minä lankesin maahan -
kumartuakseni sen enkelin jalkojen eteen, -
joka tämän minulle näytti."
Enkeleiden palvominen ei ole oikein.
Mutta koska enkeli välitti näyn Jumalan valtakunnasta, -
Johannes halusi vaistomaisesti palvoa.
"Ja hän sanoi minulle: 'Varo, ettet sitä tee; -
minä olen sinun ja sinun veljiesi, profeettain, kanssapalvelija..."
Johannes oli lähetetty profeettana.
Enkeli oli kanssapalvelija, lähetetty ilmoittamaan hänelle profetia.
Jälleen korostetaan profetian merkitystä.
"...ja niiden, jotka ottavat tämän kirjan sanoista vaarin; -
kumartaen rukoile Jumalaa'."
Tässä yhdistetään profetia ja Jumalan kumartaminen eli palvominen.
Jumala loi ihmiset kumartamaan eli palvomaan itseään.
Sanassa oleva profetia auttaa meitä palvomaan häntä.
"Ja hän sanoi minulle: 'Älä lukitse tämän kirjan profetian sanoja; -
sillä aika on lähellä."
Tässä kohdassa on meille tärkeä johtolanka.
Edellä on sanottu: "Älä lukitse tämän kirjan profetian sanoja..."
Danielille sanottiin ihan päinvastoin.
Danielin piti sinetöidä profetian sanat, koska ne eivät olleet sille ajalle.
Kohdassa yritetään sanoa, -
että Ilmestyskirjan avulla ymmärrämme paremmin -
Danielin kirjan sanomaa.
Nimi Daniel liittyy profetian sanomaan. Se merkitsee: "Jumala on tuomarini."
Raamatun profetioiden sanomaan sisältyy: Jumala on tuomari.
Ihmisten mielipiteillä ei ole väliä.
Väliä on vain sillä, mitä Jumala ajattelee.
Minun on tuotava jokainen ajatukseni alamaiseksi Messias Jeshualle.
Sekä VT:n että Ilmestyskirjan profetiat -
auttavat meitä muuttumaan -
Jumalan tahdon ja suunnitelmien mukaisiksi.
Tarkoitus on valmistaa meitä ja meidän kauttamme muita -
Jumalan valtakuntaan.
Ensi viikolla pääsemme Ilm. 22:n loppuun.
Siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen